stanford-oval/wikipedia huggingface dataset:
โรงพยาบาลนครพิงค์

| โรงพยาบาลนครพิงค์ |
| --- | --- |
Nakornping Hospital


ประเภท: รัฐ (โรงพยาบาลศูนย์)
ที่ตั้ง: เลขที่ 159 หมู่ 10 ถนนโชตนา ตำบลดอนแก้ว อำเภอแม่ริม จังหวัดเชียงใหม่ 50180
ข้อมูลทั่วไป
ก่อตั้ง: พ.ศ. 2523 (43 ปี)
สังกัด: กระทรวงสาธารณสุข
ความร่วมมือ: คณะแพทยศาสตร์ มหาวิทยาลัยพะเยา
ผู้อำนวยการ: นายแพทย์พงษ์ศักดิ์ โสภณ
จำนวนเตียง: 700 เตียง
แพทย์: 190 คน
เว็บไซต์: http://www.nkp-hospital.go.th/th/
โรงพยาบาลนครพิงค์ เป็นโรงพยาบาลศูนย์ โรงพยาบาลประจำจังหวัดเชียงใหม่ และประจำอำเภอแม่ริม สังกัดกระทรวงสาธารณสุข เดิมชื่อ "โรงพยาบาลเชียงใหม่2" และได้เปลี่ยนเป็น "โรงพยาบาลนครพิงค์" ตั้งแต่วันที่ 28 กันยายน 2533
โรงพยาบาลเปิดบริการทั้งผู้ป่วยนอกและผู้ป่วยใน เมื่อวันที่ 24 กันยายน 2523 โดยใน ระยะแรกบริการผู้ป่วย 75 เตียง จากจำนวนเตียง 160 เตียง เนื่องจากมีเจ้าหน้าที่จำกัด ต่อมาในวันที่ 1 มิถุนายน 2525 ได้เปิดตึกบริการผู้ป่วยเพิ่มเป็น 130 เตียง ปัจจุบันโรงพยาบาลนครพิงค์เป็นศูนย์ความเชี่ยวชาญด้านอุบัติเหตุ หัวใจ มะเร็งและทารกแรกเกิด เปิดให้บริการ 700 เตียง(ไม่รวม ICU) มีแพทย์ทุกสาขารวมกัน 190 คน
นอกจากนี้โรงพยาบาลนครพิงค์ยังเป็น ศูนย์แพทยศาสตรศึกษาชั้นคลินิก โรงพยาบาลนครพิงค์ ของคณะแพทยศาสตร์ มหาวิทยาลัยพะเยา
ทำเนียบผู้อำนวยการ

| ลำดับที่ | รายนามผู้อำนวยการ | วาระการดำรงตำแหน่ง |
| --- | --- | --- |
| 1 | นายแพทย์อำพน ศิริบุญมา | พ.ศ. 2523 – กุมภาพันธ์ 2533 |
| 2 | นายแพทย์สละ สุขตระกูล | พ.ศ. 2533 – พฤศจิกายน 2537 |
| 3 | นายแพทย์สัมพันธ์ คหินทพงศ์ | พ.ศ. 2537 – กันยายน 2546 |
| 4 | นายแพทย์ชัชวาลย์ ศิรินิรันดร์ | พ.ศ. 2546 – กุมภาพันธ์ 2548 |
| 5 | แพทย์หญิงเขมรัศมี ขุนศึกเม็งราย | พ.ศ. 2548 – มิถุนายน 2548 |
| 6 | นายแพทย์ชัชวาลย์ ศิรินิรันดร์ | พ.ศ. 2549 – กันยายน 2554 |
| 7 | นายแพทย์วิรัช พันธ์พานิช | พ.ศ. 2555 – กันยายน 2557 |
| 8 | นายแพทย์ธำรง หาญวงศ์ | พ.ศ. 2557 - กันยายน 2561 |
| 9 | นายแพทย์วรเชษฐ เต๋ชะรัก | พ.ศ. 2561 - ปัจจุบัน |
คลินิกทางการแพทย์

ห้องตรวจอายุรกรรมทั่วไป
ห้องตรวจคลินิกพิเศษอายุรกรรม
ห้องตรวจศัลยกรรม
ห้องตรวจศัลยกรรมระบบทางเดินปัสสาวะ
ห้องตรวจศัลยกรรมกระดูกและข้อ
ห้องตรวจจักษุ
คลินิกโรคเรื้อรัง
คลินิกตรวจสุขภาพและประกันสังคม (ห้องตรวจเบอร์ 18)
คลินิกฝากครรภ์
ห้องตรวจสูติ-นรีเวชกรรม
ห้องตรวจกุมารเวชกรรม
ห้องตรวจหูคอจมูก
ห้องตรวจจิตเวช
คลินิกโรคทั่วไป เบอร์ 13
ห้องตรวจเวชกรรมฟื้นฟู
ห้องตรวจทันตกรรม
ศูนย์โรคหัวใจ
ศูนย์โรคไต
คลินิกการแพทย์แผนไทยและการแพทย์ทางเลือก
ศูนย์มะเร็ง ณ วัดพระนอนขอนตาลศักดิ์สิทธิ์ (วัดลัฏฐิวัน)
โรงพยาบาลนครพิงค์ สาขาศรีดอนไชย เก็บถาวร 2018-12-06 ที่ เวย์แบ็กแมชชีน
หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลนครพิงค์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยพะเยา ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต (พ.บ.) เก็บถาวร 2020-09-21 ที่ เวย์แบ็กแมชชีน:  มหาวิทยาลัยพะเยา
ดูเพิ่ม

โรงพยาบาลนครพิงค์ เก็บถาวร 2018-12-12 ที่ เวย์แบ็กแมชชีน
ศูนย์แพทยศาสตรศึกษาชั้นคลินิก โรงพยาบาลนครพิงค์
คณะแพทยศาสตร์ มหาวิทยาลัยพะเยา
| ด ค กโรงพยาบาลและสถาบันร่วมผลิตแพทย์แห่งคณะแพทยศาสตร์ มหาวิทยาลัยพะเยา |
| --- | --- |
โรงพยาบาล: ศูนย์การแพทย์และโรงพยาบาลมหาวิทยาลัยพะเยา
ศูนย์แพทยศาสตรศึกษาชั้นคลินิก: โรงพยาบาลนครพิงค์ • โรงพยาบาลพะเยา
| ด ค กศูนย์แพทยศาสตรศึกษาชั้นคลินิกในประเทศไทย |
| --- | --- | --- |
| สำนักปลัดกระทรวงสาธารณสุข | กาฬสินธุ์ • กำแพงเพชร •  ขอนแก่น  • เจ้าพระยายมราช • เจ้าพระยาอภัยภูเบศร • ชุมพรเขตรอุดมศักดิ์ • ชลบุรี • เชียงรายประชานุเคราะห์ • ตรัง • นราธิวาสราชนครินทร์ • บุรีรัมย์ • ปัตตานี • ปทุมธานี • พระปกเกล้า • พระนครศรีอยุธยา • พิจิตร • พุทธชินราช พิษณุโลก • แพร่ • เพชรบูรณ์ • พะเยา • พหลพลพยุพเสนา • นครพิงค์ • นครปฐม • มหาราชนครราชสีมา • มหาราชนครศรีธรรมราช • มหาสารคาม • มุกดาหาร • เมืองฉะเชิงเทรา • ยะลา • ร้อยเอ็ด • ระยอง • ราชบุรี • ลำพูน • ลำปาง • วชิระภูเก็ต  • ศรีสะเกษ  • สกลนคร • สงขลา • สมเด็จพระเจ้าตากสินมหาราช • สรรพสิทธิประสงค์ • สระบุรี • สวรรค์ประชารักษ์ • สุราษฎร์ธานี • สุรินทร์  • สมุทรปราการ • หาดใหญ่ • อุดรธานี • อุตรดิตถ์ |  |
| กรมการแพทย์ | ราชวิถี • เลิดสิน • นพรัตนราชธานี |  |
| กองทัพอากาศ | ภูมิพลอดุลยเดช |  |
| สำนักการแพทย์ กรุงเทพมหานคร | กลาง • เจริญกรุงประชารักษ์ • ตากสิน • สิรินธร • ราชพิพัฒน์ |  |
| สภากาชาดไทย | สมเด็จพระบรมราชเทวี ณ ศรีราชา |  |
| กองทัพเรือ | สมเด็จพระปิ่นเกล้า • สมเด็จพระนางเจ้าสิริกิติ์ |  |
รายชื่อ • โครงการ • แพทยศาสตร์
รายชื่อโรงเรียนในจังหวัดนครราชสีมา

หน้านี้รวบรวมรายชื่อโรงเรียนในจังหวัดนครราชสีมา โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
ภาพรวม

จังหวัดนครราชสีมามีโรงเรียนทั้งหมด 1,561 โรงเรียน โดยแบ่งตามสังกัดและอำเภอที่ตั้งดังนี้
| อำเภอ | สพฐ> .สพม. | สพฐ> .สพป. | สพฐ> .สศศ. | สพฐ> .รวม | อปท> .อปท. | สช> .สช. | สาธิต | อื่น ๆ | รวมทุกสังกัด |
| --- | --- | --- | --- | --- | --- | --- | --- | --- | --- |
| เมืองนครราชสีมา | 11 | 77 | 1 | 89 | 9 | 43 | 2 | - | 143 |
| แก้งสนามนาง | 2 | 24 | - | 26 | - | 1 | - | - | 27 |
| ขามทะเลสอ | 1 | 17 | - | 18 | - | 1 | - | - | 19 |
| ขามสะแกแสง | 1 | 27 | - | 28 | 1 | 3 | - | - | 32 |
| คง | 2 | 54 | - | 56 | 3 | - | - | - | 59 |
| ครบุรี | 1 | 50 | - | 51 | 6 | 3 | - | - | 60 |
| จักราช | 1 | 45 | - | 46 | 3 | 1 | - | - | 50 |
| เฉลิมพระเกียรติ | 1 | 20 | - | 21 | 2 | - | - | - | 23 |
| ชุมพวง | 1 | 46 | - | 47 | 2 | 2 | - | - | 51 |
| โชคชัย | 1 | 39 | - | 40 | 3 | 5 | - | - | 48 |
| ด่านขุนทด | 3 | 83 | - | 86 | 4 | 2 | - | - | 92 |
| เทพารักษ์ | - | 16 | - | 16 | 2 | 1 | - | - | 19 |
| โนนแดง | 2 | 20 | - | 22 | 3 | - | - | - | 25 |
| โนนไทย | - | 44 | - | 44 | 2 | 1 | - | - | 47 |
| โนนสูง | 3 | 66 | - | 69 | 6 | 4 | - | - | 79 |
| บัวลาย | - | 17 | - | 17 | 4 | 1 | - | - | 22 |
| บัวใหญ่ | 1 | 53 | - | 54 | 5 | 4 | - | - | 63 |
| บ้านเหลื่อม | 1 | 16 | - | 17 | - | - | - | - | 17 |
| ประทาย | 1 | 62 | - | 63 | 2 | 5 | - | - | 70 |
| ปักธงชัย | 2 | 74 | - | 76 | 3 | 5 | - | - | 84 |
| ปากช่อง | 2 | 73 | - | 75 | 6 | 15 | - | - | 96 |
| พระทองคำ | 1 | 26 | - | 27 | 2 | 1 | - | - | 30 |
| พิมาย | 3 | 58 | - | 61 | - | 4 | - | - | 65 |
| เมืองยาง | 1 | 17 | - | 18 | 1 | - | - | - | 19 |
| ลำทะเมนชัย | 1 | 22 | - | 23 | 1 | - | - | - | 24 |
| วังน้ำเขียว | - | 29 | - | 29 | 2 | 2 | - | - | 33 |
| สีคิ้ว | 1 | 62 | - | 63 | 6 | 4 | - | - | 73 |
| สีดา | 1 | 17 | - | 18 | - | - | - | - | 18 |
| สูงเนิน | - | 45 | - | 45 | 4 | 3 | - | - | 52 |
| เสิงสาง | 2 | 33 | - | 35 | 1 | 3 | - | - | 39 |
| หนองบุญมาก | 1 | 26 | - | 27 | 1 | 3 | - | - | 31 |
| ห้วยแถลง | 2 | 46 | - | 48 | 1 | 2 | - | - | 51 |
| รวม | 50 | 1,304 | 1 | 1,355 | 85 | 119 | 2 | - | 1,561 |
รายชื่อโรงเรียนในจังหวัดนครราชสีมาแบ่งตามสังกัด

ในส่วนนี้จะจำแนกโรงเรียนในจังหวัดนครราชสีมาตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน (สพฐ.) จังหวัดนครราชสีมาอยู่ในพื้นที่ของเขตพื้นที่การศึกษามัธยมศึกษานครราชสีมา และมีเขตพื้นที่การศึกษาประถมศึกษาจำนวน 7 เขต
องค์กรปกครองส่วนท้องถิ่น (อปท.)
สำนักงานคณะกรรมการการศึกษาเอกชน (สช.)
โรงเรียนสาธิตของมหาวิทยาลัย ซึ่งอยู่ในสังกัดของมหาวิทยาลัยนั้น ๆ
โรงเรียนสังกัดอื่น ๆ เช่น โรงเรียนตำรวจตระเวนชายแดน โรงเรียนพระปริยัติธรรม และโรงเรียนกีฬาในสังกัดมหาวิทยาลัยการกีฬาแห่งชาติ เป็นต้น
รายชื่อโรงเรียนในจังหวัดนครราชสีมาแบ่งตามสังกัด > สำนักงานคณะกรรมการการศึกษาขั้นพื้นฐาน

จังหวัดนครราชสีมามีโรงเรียนสังกัด สพฐ. จำนวน 1,355 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษานครราชสีมา (สพม.นครราชสีมา) จำนวน 50 โรงเรียน โรงเรียนสังกัดสำนักงานเขตพื้นที่การศึกษาประถมศึกษานครราชสีมาทั้ง 7 เขตจำนวน 1,304 โรงเรียน และโรงเรียนสังกัดสำนักบริหารงานการศึกษาพิเศษ 1 โรงเรียน
เขตพื้นที่การศึกษาประถมศึกษาของจังหวัดนครราชสีมาแบ่งดังนี้
สำนักงานเขตพื้นที่การศึกษาประถมศึกษานครราชสีมา เขต 1 (สพป.นครราชสีมา เขต 1) ประกอบด้วยอำเภอเมืองนครราชสีมาและอำเภอโนนสูง
สำนักงานเขตพื้นที่การศึกษาประถมศึกษานครราชสีมา เขต 2 (สพป.นครราชสีมา เขต 2) ประกอบด้วยอำเภอจักราช อำเภอเฉลิมพระเกียรติ อำเภอโชคชัย อำเภอหนองบุญมาก และอำเภอห้วยแถลง
สำนักงานเขตพื้นที่การศึกษาประถมศึกษานครราชสีมา เขต 3 (สพป.นครราชสีมา เขต 3) ประกอบด้วยอำเภอครบุรี อำเภอปักธงชัย อำเภอวังน้ำเขียว และอำเภอเสิงสาง
สำนักงานเขตพื้นที่การศึกษาประถมศึกษานครราชสีมา เขต 4 (สพป.นครราชสีมา เขต 4) ประกอบด้วยอำเภอปากช่อง อำเภอสีคิ้ว และอำเภอสูงเนิน
สำนักงานเขตพื้นที่การศึกษาประถมศึกษานครราชสีมา เขต 5 (สพป.นครราชสีมา เขต 5) ประกอบด้วยอำเภอขามทะเลสอ อำเภอขามสะแกแสง อำเภอด่านขุนทด อำเภอเทพารักษ์ อำเภอโนนไทย และอำเภอพระทองคำ
สำนักงานเขตพื้นที่การศึกษาประถมศึกษานครราชสีมา เขต 6 (สพป.นครราชสีมา เขต 6) ประกอบด้วยอำเภอแก้งสนามนาง อำเภอคง อำเภอบัวลาย อำเภอบัวใหญ่ อำเภอบ้านเหลื่อม และอำเภอสีดา
สำนักงานเขตพื้นที่การศึกษาประถมศึกษานครราชสีมา เขต 7 (สพป.นครราชสีมา เขต 7) ประกอบด้วยอำเภอชุมพวง อำเภอโนนแดง อำเภอประทาย อำเภอพิมาย อำเภอเมืองยาง และอำเภอลำทะเมนชัย
รายชื่อโรงเรียนในจังหวัดนครราชสีมาแบ่งตามสังกัด > สำนักงานคณะกรรมการการศึกษาขั้นพื้นฐาน > สำนักบริหารงานการศึกษาพิเศษ

จังหวัดนครราชสีมามีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนนครราชสีมาปัญญานุกูล ตั้งอยู่ที่ตำบลในเมือง อำเภอเมืองนครราชสีมา
รายชื่อโรงเรียนในจังหวัดนครราชสีมาแบ่งตามสังกัด > โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา

จังหวัดนครราชสีมามีโรงเรียนสาธิต 2 โรงเรียนได้แก่
| โรงเรียน | ตำบล | อำเภอ | ระดับชั้น |
| --- | --- | --- | --- |
| โรงเรียนสาธิตมหาวิทยาลัยราชภัฏนครราชสีมา | ในเมือง | เมืองนครราชสีมา | 12 !อนุบาล–ประถมศึกษา |
| โรงเรียนสาธิตมหาวิทยาลัยราชภัฏนครราชสีมา ฝ่ายมัธยม | ในเมือง | เมืองนครราชสีมา | 34 !มัธยมศึกษา |
| โรงเรียนสุรวิวัฒน์ | สุรนารี | เมืองนครราชสีมา | 34 !มัธยมศึกษา |
แผนที่แสดงเขตพื้นที่การศึกษาประถมศึกษาทั้ง 7 เขตในจังหวัดนครราชสีมา
เทพนม เมืองแมน

ศาสตราจารย์ ดร. นายแพทย์ เทพนม เมืองแมน (18 กันยายน พ.ศ. 2479 (88 ปี)) เป็นอดีตแพทย์ชาวไทยผู้เชี่ยวชาญด้านการผ่าตัดเส้นเลือดหัวใจ และอดีตอาจารย์มหาวิทยาลัย
เกิดที่ย่านศรีย่าน กรุงเทพมหานคร มีชื่อเล่นว่า "แดง" เป็นบุตรชายของศาสตราจารย์ นายแพทย์ หลวงพิณพากย์พิทยาเภท (พิณ เมืองแมน)  อดีตปลัดกระทรวงสาธารณสุข กับคุณหญิงจำนงค์ พิณพากย์พิทยาเภท (สกุลเดิม วีระไวทยะ) อดีตคณบดีคณะพยาบาลศาสตร์ มหาวิทยาลัยมหิดล สำเร็จการศึกษาระดับมัธยมศึกษาจากโรงเรียนเซนต์คาเบรียล, ปริญญาตรี ด้านสาธารณสุขศาสตร์ เกียรตินิยมอันดับหนึ่ง มหาวิทยาลัยมหิดล, ปริญญาโทและเอก ด้านสาธารณสุขศาสตร์ มหาวิทยาลัยฮาร์วาร์ด สหรัฐอเมริกา
ชีวิตครอบครัว สมรสกับ นางชยพร เมืองแมน มีบุตรชายหญิง 2 คน คือ  น.พ.สุพิชยะ เมืองแมน และ น.ส.พิมพร เมืองแมน
นายแพทย์ เทพนม สนใจศึกษาค้นคว้าในสิ่งที่วิทยาศาสตร์ไม่สามารถพิสูจน์ได้ เช่น ผีหรือวิญญาณ, การกลับชาติมาเกิด, มนุษย์ต่างดาว  โดยที่เจ้าตัวอ้างว่าสามารถติดต่อสื่อสารกับสิ่งเหล่านี้ได้ โดยอ้างว่าสามารถติดต่อได้ตั้งแต่อายุ 6-7 ขวบ และเชื่อว่าตัวเองในอดีตชาติเคยเกิดบนดาวอังคารมีชื่อว่า "พีระติ"  และปัจจุบันเป็นนายกสมาคมค้นคว้าทางจิตแห่งประเทศไทย
ตำแหน่ง

อดีตคณบดี คณะสาธารณสุขศาสตร์ มหาวิทยาลัยมหิดล
อดีตคณบดี คณะสิ่งแวดล้อมและทรัพยากรศาสตร์ มหาวิทยาลัยมหิดล
อดีตที่ปรึกษารัฐมนตรีช่วยว่าการกระทรวงสาธารณสุข
อดีตที่ปรึกษาผู้ว่าราชการกรุงเทพมหานคร (พลตรี จำลอง ศรีเมือง)
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2521 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2536 –  เหรียญจักรพรรดิมาลา (ร.จ.พ.)
โรงพยาบาลเทพารักษ์

| โรงพยาบาลเทพารักษ์ |
| --- | --- |
Theparak Hospital

ประเภท: โรงพยาบาลชุมชน (F3)
ที่ตั้ง: เลขที่ 222 หมู่ 14   ตำบลสำนักตะคร้อ อำเภอเทพารักษ์   จังหวัดนครราชสีมา 30210
ข้อมูลทั่วไป
ก่อตั้ง: 1 เมษายน พ.ศ. 2556
สังกัด: กระทรวงสาธารณสุข
ผู้อำนวยการ: นพ.นพพงษ์ พงศ์เลิศโกศล
จำนวนเตียง: 30 เตียง
เว็บไซต์: https://www.tplhos.com
โรงพยาบาลเทพารักษ์ เป็นโรงพยาบาลหลักของอำเภอเทพารักษ์ จังหวัดนครราชสีมา ให้บริการรักษาทั่วผู้ป่วยในและผู้ป่วยนอก ใช้พื้นที่บริเวณที่ว่าการอำเภอเทพารักษ์มีขนาดพื้นที่ 27 ไร่ 3 งาน 62 ตารางวา
ประวัติโรงพยาบาล

อำเภอเทพารักษ์ จัดตั้งเป็นกิ่งอำเภอ ในชื่อกิ่งอำเภอสำนักตะคร้อ ตั้งแต่ปี พ.ศ. 2538 แต่ยังไม่มีโรงพยาบาลประจำอำเภอ เมื่อมีความจำเป็นในด้านการรักษาพยาบาลต้องเดินทางไปใช้บริการโรงพยาบาลที่อำเภอข้างเคียง ชาวอำเภอเทพารักษ์จึงมีความต้องการให้มีโรงพยาบาลประจำอำเภอขึ้น
ปี พ.ศ. 2546 ท่านหลวงพ่อแช่ม (เจ้าอาวาสวัดสำนักตะคร้อ) หลวงพ่องาม และหลวงพ่อช้อย ได้บริจาคเงินรูปละ 100,000 บาท เพื่อเป็นกองทุนเริ่มต้นสำหรับการสร้างโรงพยาบาล
ปี พ.ศ. 2547 ทางบริษัทโอสถสภา และวงดนตรีเสียงอีสาน เปิดการแสดงสามครั้ง มอบเงินรายได้โดยไม่หักค่าใช้จ่ายได้ประมาณ 200,000 กว่าบาท ให้กับโรงพยาบาลเทพารักษ์
ปี พ.ศ. 2548 ชาวอำเภอเทพารักษ์ได้จัดให้มีการทอดผ้าป่าสามัคคี โดยมีท่านผู้ว่าราชการจังหวัดนายพงศ์โพยม วาศภูติ มาเป็นประธานได้เงินประมาณ 700,000 กว่าบาท
ปี พ.ศ. 2555 กระทรวงสาธารณสุข ได้อนุมัติงบประมาณก่อสร้างโรงพยาบาลขนาด 30 เตียงงบประมาณ 9,684,000 บาทโดย
วันที่ 1 เมษายน 2556 ได้เปิดให้บริการครั้งแรก โดยมี พญ. ต้องตา ชนยุทธ (ผู้อำนวยการโรงพยาบาลด่านขุนทดในขณะนั้น) เป็นผู้อำนวยการท่านแรก
รายนามผู้อำนวยการโรงพยาบาลเทพารักษ์

| ทำเนียบรายนามผู้อำนวยการโรงพาบาลเทพารักษ์> รายนามผู้อำนวยการ | ทำเนียบรายนามผู้อำนวยการโรงพาบาลเทพารักษ์> วาระการดำรงตำแหน่ง | ทำเนียบรายนามผู้อำนวยการโรงพาบาลเทพารักษ์> หมายเหตุ |
| --- | --- | --- |
| 1. พญ.ต้องตา ชนยุทธ | 1 เมษายน 2556 - 1 พฤษภาคม 2557 |  |
| 2. นพ.ศุภชัย ครบตระกูลชัย | 2 พฤษภาคม 2557 - 1 ธันวาคม 2557 |  |
| 3. พญ.ต้องตา ชนยุทธ | 2 ธันวาคม 2557 - 31 กรกฎาคม 2559 | ครั้งที่ 2 |
| 4. นพ.นพพงษ์ พงศ์เลิศโกศล | 1 สิงหาคม 2559 - ปัจจุบัน |  |
ดวงกมล ลิ่มเจริญ

| ดวงกมล ลิ่มเจริญ |
| --- | --- |
เกิด: 24 สิงหาคม พ.ศ. 2507 ดวงกมล ลิ่มเจริญ
เสียชีวิต: 8 ธันวาคม พ.ศ. 2546  อายุ 39 ปี
อาชีพ: ผู้อำนวยการสร้างภาพยนตร์ นักแสดง
ปีที่แสดง: พ.ศ. 2538 - 2546
ดวงกมล ลิ่มเจริญ (24 สิงหาคม พ.ศ. 2507 - 8 ธันวาคม พ.ศ. 2546) อดีตผู้อำนวยการสร้างภาพยนตร์ เป็นผู้บุกเบิกการสร้างภาพยนตร์ไทยที่ประสบความสำเร็จในตลาดต่างประเทศ
ดวงกมล ลิ่มเจริญ เป็นพี่สาวของพรพิมล ลิ่มเจริญ นักวิจารณ์ภาพยนตร์และนักเขียนประจำหนังสือพิมพ์มติชน ดวงกมลจบการศึกษาคณะอักษรศาสตร์ จุฬาลงกรณ์มหาวิทยาลัย สาขาศิลปการละคร เมื่อ พ.ศ. 2528 จากนั้นทำงานในวงการโทรทัศน์ และร่วมก่อตั้งบริษัท เอ็กแซ็กท์ ในเครือแกรมมี่ และผลิตละครโทรทัศน์เมื่อ พ.ศ. 2535 เธอศึกษาต่อด้านการบริหารธุรกิจภาพยนตร์ จากยูซีแอลเอ เมื่อ พ.ศ. 2540
หลังศึกษาต่อ ดวงกมลดำรงตำแหน่งผู้จัดการทั่วไปบริษัท แกรมมี่ฟิล์ม ผลิตภาพยนตร์ 2 เรื่องคือ รัก-ออกแบบไม่ได้ และกำแพง  เป็นผู้ประสานงานการสร้างภาพยนตร์ A Fighter's Blues ของ หลิวเต๋อหัว และ In the Mood for Love ของ หว่อง คาไวที่เข้ามาถ่ายทำในประเทศไทย และลาออกมาตั้ง บริษัท ซีเนมาเซีย (Cinemasia) ร่วมกับ นนทรีย์ นิมิบุตร เมื่อ พ.ศ. 2543 และบริษัท ภาพยนตร์หรรษา เมื่อ พ.ศ. 2546
ดวงกมล ลิ่มเจริญ เสียชีวิตด้วยโรคมะเร็งปอด ด้วยวัยเพียง 39 ปี เมื่อวันที่ 8 ธันวาคม พ.ศ. 2546 ก่อนเสียชีวิตไม่นาน เธอได้รับรางวัล Producer of the Year 2003 เมื่อวันที่ 20 พฤศจิกายน พ.ศ. 2546 ในงานพบปะทางธุรกิจภาพยนตร์ CineAsia II
ผลงาน > งานสร้าง

รัก-ออกแบบไม่ได้ (2541)
กำแพง (2542)
ผลงาน > อำนวยการสร้าง

จัน ดารา (2543) กำกับโดย นนทรีย์ นิมิบุตร
มนต์รักทรานซิสเตอร์ (2544) กำกับโดย เป็นเอก รัตนเรือง
อารมณ์ อาถรรพณ์ อาฆาต (Three) (2545) กำกับโดย คิม จีวอน, ปีเตอร์ ชาน และนนทรีย์ นิมิบุตร
เรื่องรัก น้อยนิด มหาศาล (2546) กำกับโดย เป็นเอก รัตนเรือง
โอเค เบตง (2546) กำกับโดย นนทรีย์ นิมิบุตร
โหมโรง (2547) กำกับโดย อิทธิสุนทร วิชัยลักษณ์
The Letter จดหมายรัก (2547) กำกับโดย ผอูน จันทรศิริ
ผลงาน > ผลงานแสดง

ไร่แสนสุข (2530)
โตแล้วต้องโต๋ (2535)
ยามเมื่อลมพัดหวน (2536)
มหัศจรรย์แห่งรัก (2537)
แอบเก็บใจไว้ใกล้เธอ (2539)
รัก-ออกแบบไม่ได้ (2541)
แต่งกับงาน (2541)
มารยาริษยา (2541)
พิษกุหลาบ (2543)
ความรักครั้งสุดท้าย (2546)
แหล่งข้อมูลอื่น

ไว้อาลัย...ดวงกมล ลิ่มเจริญ[ลิงก์เสีย]
| ด ค กผลงานโดย ดวงกมล ลิ่มเจริญ |
| --- | --- |
อำนวยการสร้าง: จัน ดารา (2544) • มนต์รักทรานซิสเตอร์ (2544) • อารมณ์ อาถรรพณ์ อาฆาต  (2545) • เรื่องรัก น้อยนิด มหาศาล (2546) • โอเค เบตง (2546) • โหมโรง (2547) • เดอะเลตเตอร์ จดหมายรัก (2547)
ศิริวัฒน์ ทิพย์ธราดล

นายแพทย์ศิริวัฒน์ ทิพย์ธราดล (18 ตุลาคม พ.ศ. 2493  - ) อดีตเลขาธิการคณะกรรมการอาหารและยา (อย.) อดีตผู้อำนวยการสถาบันวิจัยระบบสาธารณสุข   อดีตผู้ตรวจราชการกระทรวงสาธารณสุข ปัจจุบันดำรงดำแหน่งที่ปรึกษา สำนักงานคณะกรรมการสุขภาพแห่งชาติ
ในขณะดำรงตำแหน่งเลขาธิการ อย. เป็นประธานประธานคณะกรรมการเจรจาต่อรองราคายาจำเป็นที่มีสิทธิบัตร  ในการเจรจาลดราคายารักษาโรคมะเร็งปอด  มะเร็งเต้านม มะเร็งเม็ดเลือดขาว และมะเร็งทางเดินอาหาร กับบริษัท ซาโนฟี บริษัท โนวาตีส และบริษัท โรช ซึ่งเป็นเจ้าของสิทธิบัตร
ประวัติ

นพ. ศิริวัฒน์ ทิพย์ธราดล เกิดเมื่อวันที่ 18 ตุลาคม พ.ศ. 2493 เป็นชาวกรุงเทพมหานคร โดยกำเนิด จบแพทยศาสตรบัณฑิตศิริราช ปี 2519, ปริญญาโท 3 ใบ ได้แก่ สาธารณสุขศาสตรมหาบัณฑิต มหาวิทยาลัยมหิดล, โภชนาการชุมชน มหาวิทยาลัยควีนส์แลนด์ ออสเตรเลีย และรัฐประศาสนศาสตร์ สถาบันบัณฑิตพัฒนบริหารศาสตร์ ผ่านอบรมนักบริหารระดับสูง ก.พ. ปี 2539
เคยดำรงตำแหน่งหัวหน้าสำนักงานคุ้มครองผู้บริโภคยาสูบ เมื่อ พ.ศ. 2535 ดำรงตำแหน่งนายแพทย์สาธารณสุขจังหวัดหนองคาย ก่อนจะมารับตำแหน่งรองเลขาธิการคณะกรรมการอาหารและยา ในปี พ.ศ. 2540 แต่ขัดแย้งกับบริษัทเจ้าของธุรกิจเครื่องดื่มชูกำลัง และกรณีจับธุรกิจขายอาหารเสริมที่โฆษณาหลอกลวงว่าเป็นฮอร์โมนกระตุ้นสมรรถภาพทางเพศของน้องสาวนักการเมือง ในปี พ.ศ. 2543  จึงถูกอิทธิพลย้ายไปดำรงรองอธิบดีกรมวิทยาศาสตร์การแพทย์ เมื่อ พ.ศ. 2544 และโอนย้ายไปดำรงตำแหน่งผู้อำนวยการสถาบันวิจัยระบบสาธารณสุข และกลับมารับตำแหน่งเลขาธิการคณะกรรมการอาหารและยา เมื่อ พ.ศ. 2549 ขณะนายแพทย์มงคล ณ สงขลา ดำรงตำแหน่งรัฐมนตรีกระทรวงสาธารณสุข 
นายแพทย์ศิริวัฒน์ ถูกคำสั่งย้ายจากตำแหน่งเลขาธิการ อย. ไปเป็นผู้ตรวจราชการกระทรวงสาธารณสุข เมื่อวันที่ 26 กุมภาพันธ์ พ.ศ. 2551 นายไชยา สะสมทรัพย์ รัฐมนตรีว่าการกระทรวงสาธารณสุข ปฏิเสธว่าเป็นการโยกย้ายตามปกติ เพื่อให้การทำงานมีประสิทธิภาพ และไม่เกี่ยวข้องกับความขัดแย้งเรื่องนโยบายซีแอลยา
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญจักรพรรดิมาลา (ร.จ.พ.)
เหยื่อพยาบาท

| เหยื่อพยาบาท |
| --- | --- |
โปสเตอร์เหยื่อพยาบาท
ประเภท: ละครโทรทัศน์
สร้างโดย: บริษัท เลิฟดราม่า จำกัด
เขียนโดย: บทประพันธ์  : คึกฤทธิ์-วริษฐา   บทโทรทัศน์  : สลิล เทพพิทักษ์
กำกับโดย: นพโรจน์ โชติมั่นคงสิทธิ์
แสดงนำ: เปรมอนันต์ ศรีพานิช ธัชพล เสือทองคำ ณัฐธิดา ตรีชัยยะ
ผู้ประพันธ์ดนตรีแก่นเรื่อง: ใจอ่อนแอ - อานนท์ สายแสงจันทร์
จำนวนตอน: 30 ตอน
การผลิต
ผู้อำนวยการสร้าง: วรายุฑ มิลินทจินดา
ความยาวตอน: 60 นาที/ตอน
ออกอากาศ
เครือข่าย: ช่อง 3 เอสดี
ออกอากาศ: 22 พฤษภาคม พ.ศ. 2560 – 30 มิถุนายน พ.ศ. 2560
เหยื่อพยาบาท เป็นละครโทรทัศน์ไทยแนวดราม่า สร้างโดย บริษัท เลิฟดราม่า จำกัด บทประพันธ์โดย คึกฤทธิ์-วริษฐา บทโทรทัศน์โดย สลิล เทพพิทักษ์ และกำกับการแสดงโดย นพโรจน์ โชติมั่นคงสิทธิ์ นำแสดงโดย เปรมอนันต์ ศรีพานิช, ธัชพล เสือทองคำ, ณัฐธิดา ตรีชัยยะ ออกอากาศทุกวันจันทร์-ศุกร์ เวลา 19.15 - 20.15 น. ทางช่อง 3 เอสดี เริ่มตอนแรก วันจันทร์ที่ 22 พฤษภาคม – 30 มิถุนายน พ.ศ. 2560 ต่อจากละครเรือนร้อยเล่ห์ และตั้งแต่วันที่ 1 มิถุนายน พ.ศ. 2560 เป็นต้นไป ทาง คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มีมติให้ข่าวในพระราชสำนักของทุกสถานีโทรทัศน์ออกอากาศในห้วงเวลา 20.00 น. เท่านั้น จึงทำให้การปรับเวลาการออกอากาศละครใหม่ทางช่อง 3 เอสดี ไปเป็น ทุกวันจันทร์-พฤหัสบดี เวลา 19.10 - 20.10 น. และวันศุกร์ เวลา 19.00 - 20.00 น.
เรื่องย่อ

ความเคียดแค้นพยาบาทไม่เคยสร้างคุณประโยชน์ให้ใคร มีแต่ทำลายและสร้างความทุกข์ ความฉิบหายแก่ทั้งตนเองและผู้คนรอบข้าง ทุกคนต่างรู้ดีแต่กว่าจะเข้าใจลึกซึ้งก็มักจะสายเกิน ไปเสียแล้ว เฉกเช่นผู้หญิงที่ชื่อ “สร้อย”
นักแสดง > นักแสดงรับเชิญ

เพทาย พลอยมีค่า รับบทเป็น สารวัตร
ตำรวจหนุ่มที่เข้ามาช่วยสืบสวนคดีต่าง ๆ หลายคดีรวมทั้งคดีลอบวางเพลิงบริษัท TKP ของคุณก้องกิจ รวมทั้งใช้แผนล่อให้เสี่ยอานนท์กับนายโจติดกับจนโดนจับกุมตัว แต่นายโจไม่ยอมให้โดนจับกุมตัวได้ง่ายๆ
ด.ช.ภคพล ตัณฑ์พาณิชย์ รับบทเป็น ก้องภพ ธำรงเกียรติไพศาล (ก้องภพ) (ตอนเด็ก)
ด.ญ.ณัฐธยาน์ องค์ศรีตระกูล รับบทเป็น ผิง (ตอนเด็ก)
ด.ช.ชาญคามิน ชยางกูร รับบทเป็น ก้องเกียรติ ธำรงเกียรติไพศาล (เดี่ยว) (ตอนเด็ก)
กิตติพล เกศมณี รับบทเป็น โทนี่ (พ่อของหนูริน)
ด.ญ.นิชัญญา สุดประเสริฐ รับบทเป็น หนูริน
แหล่งข้อมูลอื่น

เหยื่อพยาบาท ที่สยามโซน
เรื่องย่อละครเหยื่อพยาบาท : ch3thailand.com เก็บถาวร 2017-06-05 ที่ เวย์แบ็กแมชชีน
เรื่องย่อละครเหยื่อพยาบาท : manager.co.th เก็บถาวร 2017-06-06 ที่ เวย์แบ็กแมชชีน
เรื่องย่อละครเหยื่อพยาบาท
ทีวีไกด์: เรื่องย่อตอน “เหยื่อพยาบาท” ออกอากาศวันที่ 22 - 23 พ.ค.60 (จันทร์-ศุกร์ เวลา19.15 น. ช่อง28)
เรื่องย่อละครเหยื่อพยาบาท : daradaily.com
เรื่องย่อละครเหยื่อพยาบาท : กระปุกดอตคอม
คลิป TEASER เหยื่อพยาบาท | จันทร์ - ศุกร์ 19.15 เริ่ม 22 พ.ค. นี้ : YouTube (TV3 Official)
เพลง ใจอ่อนแอ Ost.เหยื่อพยาบาท | อานนท์ สายแสงจันทร์ | Official MV YouTube (Ch3 Soundtrack Official เพลงละครช่อง 3)
ไทยชนะ

| --- | --- |
ตราสัญลักษณ์
ภาพจับหน้าจอ
ประเภท: ระบบลงทะเบียนออนไลน์และฐานข้อมูลปิด
ภาษาที่ใช้ได้: ภาษาไทย
เจ้าของ: ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019
บรรณาธิกรณ์: ธนาคารกรุงไทยร่วมกับสำนักงานพัฒนารัฐบาลดิจิทัล (องค์การมหาชน)
เชิงพาณิชย์: ไม่ใช่
ลงทะเบียน
เปิดตัว: 17 พฤษภาคม พ.ศ. 2563; 4 ปีก่อน (2563-05-17)
สถานะปัจจุบัน: เปิดให้บริการ Alexa rank:  1059 (ในประเทศไทย)
ไทยชนะ เป็นระบบลงทะเบียนออนไลน์เพื่อเก็บข้อมูลการเข้าใช้งานในพื้นที่สาธารณะของประชาชนเพื่อเป็นการตอบสนองต่อการระบาดทั่วในประเทศไทยของโควิด-19 โดยมีกรมควบคุมโรค กระทรวงสาธารณสุข เป็นหน่วยงานที่ได้รับอนุญาตให้เข้าถึงข้อมูลเพียงผู้เดียว เพื่อใช้ประโยชน์ในการติดตามข้อมูลและกักโรค ระบบลงทะเบียนออนไลน์นี้เป็นของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019
การพัฒนา

ไทยชนะได้รับการพัฒนาโดยธนาคารกรุงไทยร่วมกับสำนักงานพัฒนารัฐบาลดิจิทัล (องค์การมหาชน) เริ่มใช้งานตั้งแต่วันที่ 17 พฤษภาคม 2563 หลังรัฐบาลอนุญาตให้เปิดร้านค้าภายในห้างสรรพสินค้าและศูนย์การค้าเป็นวันแรกหลังการสั่งปิดกิจการชั่วคราวเป็นเวลาราว 2 เดือน เป็นข้อบังคับของรัฐบาลในการให้ผู้ประกอบการต่าง ๆ ต้องให้ผู้เข้ารับบริการลงชื่อว่า "เช็คอิน" ก่อนเข้าไปในพื้นที่ และให้ "เช็คเอาท์" หลังออกจากพื้นที่ไทยชนะมีให้บริการในรูปแบบของเว็บไซต์ผ่านการสแกนรหัสคิวอาร์และแอปพลิเคชันมือถือบนระบบปฏิบัติการแอนดรอยด์เท่านั้น (ข้อมูลวันที่ 2 มิถุนายน 2563) ในวันแรกของการเปิดใช้งานมีร้านค้าร่วมลงทะเบียนมากกว่า 44,000 ร้าน  และมีผู้เข้าใช้บริการรวมมากกว่า 2 ล้านคน
เป้าหมายหลักของไทยชนะคือเพื่อ "ประเมินความหนาแน่นของสถานประกอบการ เพื่อให้ร้านค้าสามารถบริหารจัดการและช่วยผู้ใช้ในการตัดสินใจว่าจะไปใช้บริการหรือไม่" และ "เพื่อการสอบสวนโรค ทำให้เจ้าหน้าที่สามารถติดตามผู้สัมผัสใกล้ชิด จากพิกัดสถานที่ที่บุคคลเข้าใช้บริการร้านค้า" อย่างไรก็ตามได้มีกระแสวิพากษ์วิจารณ์ถึงความจำเป็นในการเก็บข้อมูลบางประการของผู้ใช้ ที่อาจะเป็นการรุกล้ำความเป็นส่วนตัวออนไลน์ของประชาชนโดยไม่จำเป็น
กระแสวิพากษ์วิจารณ์

หลังการเปิดตัวใช้งานไทยชนะได้มีการเปิดเว็บไซต์ฟิชชิงในลักษณะเลียนแบบไทยชนะเกิดขึ้น นอกจากนี้ยังมีกระแสวิพากษ์วิจารณ์ถึงความเป็นส่วนตัวและความโปร่งใสของโครงการเกิดขึ้น
กระแสวิพากษ์วิจารณ์ > ความเป็นส่วนตัวของผู้ใช้

ปรเมศวร์ มินศิริ ผู้ก่อตั้งเว็บไซต์กระปุกดอตคอม ระบุผ่านบีบีซีไทยว่า ไทยชนะทำให้เขารู้สึกว่า "สิทธิของประชาชนบางมาก" พร้อมทั้งแสดงความคิดเห็นว่าไทยชนะมีการเก็บข้อมูลที่เป็นการรุกล้ำความเป็นส่วนตัวออนไลน์ของประชาชนผ่านการเก็บข้อมูลที่อยู่ของผู้ใช้ซึ่งเขาและผู้ประกอบการด้านออนไลน์บางกลุ่มมองว่าไม่มีความจำเป็น ในขณะที่สฤณี อาชวานันทกุล นักวิชาการอิสระด้านสิทธิพลเมืองให้ความเห็นว่า การเก็บข้อมูลของไทยชนะนั้นขาดความโปร่งใสในการเก็บข้อมูล พร้อมทั้งตั้งข้อสงสัยว่าไม่มีการระบุหน่วยงานที่เกี่ยวข้องบนหน้าการใช้งานของไทยชนะ นอกจากนี้เธอยังตั้งข้อสงสัยถึงความเกี่ยวข้องของธนาคารกรุงไทยซึ่งระบุชื่อในฐานะผู้ให้บริการไทยชนะว่ามีความเกี่ยวข้องกับการเก็บข้อมูลมากน้อยเพียงใด
กระแสวิพากษ์วิจารณ์ > กรณีข้อความขยะในมือถือของผู้ใช้งาน

หลังการเปิดตัวไทยชนะได้ไม่นาน ผู้ใช้งานไอโฟนและระบบปฏิบัติการไอโอเอสในประเทศไทยจำนวนมากได้รับข้อความขยะเชิงเชิญชวนให้เล่นเกมหรือการพนันออนไลน์ผ่านทางแอปพลิเคชันไอแมสเสจ ผู้ใช้อินเทอร์เน็ตจำนวนมากได้ตั้งข้อสงสัยว่าการที่ข้อมูลหมายเลขโทรศัพท์รั่วไหลนี้อาจมีความเกี่ยวข้องกับการเก็บข้อมูลของไทยชนะ อย่างไรก็ตาม กระทรวงดิจิทัลเพื่อเศรษฐกิจและสังคมและสำนักงานพัฒนารัฐบาลดิจิทัล (องค์การมหาชน) ผู้ร่วมพัฒนาไทยชนะได้ออกมาชี้แจงปฏิเสธว่าไม่มีความเกี่ยวข้องกันกับไทยชนะ
แหล่งข้อมูลอื่น

เว็บไซต์ไทยชนะ, คลังข้อมูลเก่าเก็บจากแหล่งเดิมเมื่อ 30 มิถุนายน 2020
เจ้าหน้าที่ประจำห้างค้าส่งแห่งหนึ่งในกรุงเทพมหานคร ให้ลูกค้าสแกนไทยชนะก่อนเข้าภายในอาคาร
แท่นสแกนไทยชนะที่ห้างแห่งหนึ่ง
วินัย วิริยกิจจา

| วินัย วิริยกิจจาม> ป.ช., ม.ว.ม..ข้อมูลส่วนบุคคล |
| --- | --- |
เกิด: 12 มีนาคม พ.ศ. 2485 (82 ปี) อำเภอพระนคร จังหวัดพระนคร ประเทศสยาม
พรรคการเมือง: ชาติไทย (2545–2551)

วินัย วิริยกิจจา (เกิด 12 มีนาคม พ.ศ. 2485) อดีตสมาชิกสภาผู้แทนราษฎรไทย แบบบัญชีรายชื่อ สังกัดพรรคชาติไทย อดีตรองหัวหน้าพรรคชาติไทย อดีตปลัดกระทรวงสาธารณสุข และสมาชิกบ้านเลขที่ 109